《贺曾方伯迁左二首 其二》
明代·胡应麟

烨烨双旌瑞气浓，湖天晴色半芙蓉。枫宸黼黻三孤近，薇省衣冠百吏从。

瀔水当年符借虎，丰城遥夜剑成龙。谁言陕服棠阴旧，突兀黄金近九重。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。